Държавен вестник, бр. 87, 2009 г., стр. 3

БРОЙ  87	
Д Ъ Р Ж А В Е Н  В Е С Т Н И К 	
СТР.  3  
„4. осигурява изпълнението на задълже­
нията на Република България в областта на 
пощенските услуги, свързани с членството 
є в Европейския съюз и в международни 
организации;“.
6. Досегашната т. 3 става т. 5.
7. Създава се т. 6:
„6. определя състава на Специализирания 
експертен съвет по маркоиздаване;“.
8. Досегашната т. 4 става т. 7 и в нея:
а) в буква „а“ думите „анализирането и 
прогнозирането“ се заменят с „анализиране 
и прогнозиране развитието“;
б) буква „в“ се изменя така:
„в) организиране и контролиране на дей­
ността на националното маркохранилище и 
международния обмен на пощенски марки.“
§ 13. Член 13а се изменя така:
„Чл. 13а. (1) Министърът на транспорта, 
информационните технологии и съобщенията 
преди издаване или внасяне в Министерския 
съвет на актовете по чл. 9а, ал. 1 и чл. 76 
публикува съобщение за изготвените проекти 
в национален ежедневник, както и съобщение 
заедно с текста на проекта на страницата на 
Министерството на транспорта, информаци­
онните технологии и съобщенията в интернет.
(2) В съобщението се посочва срок, не по-
кратък от 30 дни, в който заинтересованите 
лица могат да представят писмени становища 
по проекта.
(3) Министърът на транспорта, информаци­
онните технологии и съобщенията проучва ста­
новищата и отразява приетите предложения.
(4) Процедурата за обществено обсъждане 
приключва с публикуване на страницата на 
Министерството на транспорта, информаци­
онните технологии и съобщенията в интер­
нет на постъпилите предложения, местата 
и текстовете, в които са отразени приетите 
предложения, и мотивите за неприетите.“
§ 14. В чл. 14 се правят следните изменения:
1. В ал. 1 думите „на универсална пощенска 
услуга или на част от нея и операторите на 
неуниверсални пощенски услуги“ се заличават.
2. В ал. 2 думите „председателя на Държав­
ната агенция за информационни технологии 
и съобщения“ се заменят с „министъра на 
транспорта, информационните технологии и 
съобщенията“.
§ 15. Член 15 се изменя така:
„Чл. 15. (1) Комисията за регулиране на 
съобщенията регулира извършването на 
пощенските услуги в съответствие с този 
закон, като:
1. осигурява условия за извършване на уни­
версалната пощенска услуга на територията 
на цялата страна;
2. осигурява условия за ефективна кон­
куренция на пазара на пощенски услуги и 
равнопоставеност на пощенските оператори;
3. издава, изменя, допълва, спира, прекра­
тява и отнема индивидуални лицензии за:
а) извършване на универсалната пощенска 
услуга;
б) извършване на услуги, включени в 
обхвата на универсалната пощенска услуга;
в) извършване на пощенски парични пре­
води;
4. вписва лицата в публичен регистър за 
оператори, извършващи неуниверсални по­
щенски услуги по чл. 38, т. 2 и/или 3, и при 
поискване издава удостоверение за вписване 
в регистъра;
5. защитава интересите на потребителите 
на пощенски услуги;
6. определя мерки за опазване тайната на 
кореспонденцията и осъществява контрол по 
тяхното изпълнение;
7. определя нормативи за качеството на 
универсалната пощенска услуга и ефикас­
ността на обслужване, които се обнародват 
в „Държавен вестник“;
8. приема система за образуване на по­
щенските кодове на мрежите на пощенския 
оператор със задължение за извършване на 
универсалната пощенска услуга и на пощенски­
те оператори, извършващи услуги, включени 
в обхвата на универсалната пощенска услуга; 
системата се обнародва в „Държавен вестник“;
9. може да отправя до пощенските оператори 
обосновани писмени искания за предоставяне 
на информация, включително финансова, в 
съответните обем, срок и подробности, не­
обходима за изпълнение на регулаторните є 
функции, като гарантира опазването є, ако тя 
е търговска тайна на оператора; в мотивите 
към искането се посочват причините и целите, 
за които се иска информацията;
10. разработва и приема критерии за оп­
ределяне труднодостъпност на районите в 
страната и селищата в тях;
11. разработва съгласувано с Комисията за 
защита на конкуренцията проект на методика 
за доказване на дефицита от извършване на 
универсалната пощенска услуга, включително 
при икономически неизгодни условия; мето­
диката се приема от Министерския съвет по 
предложение на Комисията за регулиране на 
съобщенията;
12. разработва и приема нормативи за оп­
ределяне гъстотата на местата за достъп до 
пощенската мрежа на пощенския оператор със 
задължение за извършване на универсалната 
пощенска услуга, така че да съответстват по 
брой и гъстота на нуждите на потребителите;
13. разработва методика за определяне 
достъпността на цената на универсалната 
пощенска услуга; методиката се приема от 
Министерския съвет по предложение на Ко­
мисията за регулиране на съобщенията;
14. съгласува цената на универсалната 
пощенска услуга по видове услуги;